gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6662, del 30-11-2011 (2011/12690)

RESOLUCIÓ de 4 de novembre de 2011, de la Universitat Politècnica de València per la qual nomena José Manuel Catalá Civera catedràtic d'universitat.
----------------------------------------------------------------------------------------------------------------------------------------------------

### Dades del document

Número de DOGV
:   6662

Data del DOGV
:   30-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/12563


Data del document
:   04-11-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 4 de novembre de 2011, de la Universitat Politècnica de València per la qual nomena José Manuel Catalá Civera catedràtic d'universitat.  
  
 [2011/12438]  
De conformitat amb la proposta elevada per la Comissió de Selecció encarregada de jutjar el concurs convocat per Resolució de 30 de juny del 2011 d'esta universitat, número 26/11 (plaça cód.: 5099), (BOE de 15.07.2011) i presentada per l'interessat la documentació a què fa referència el punt onzé de l'esmentada convocatòria;  
  
Este Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats i la resta de disposicions que la despleguen, ha resolt nomenar José Manuel Catalá Civera amb document nacional d'identitat 38409926-J, catedràtic d'Universitat de la Universitat Politècnica de València, de l'àrea de coneixement Teoria del Senyal i Comunicacions, adscrita al Departament de Comunicacions.   
Contra la present resolució que esgota la via administrativa, podran els interessats interposar recurs contenciós-administratiu en el termini de dos mesos comptats a partir de l'endemà a esta publicació, davant dels òrgans jurisdiccionals del Contenciós-Administratiu de la Comunitat Valenciana i, potestativament, podran interposar el recurs de reposició en el termini d'un mes davant del rector, tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjuí que s'utilitze qualsevol altre recurs que per al seu dret estime convenient.  
  
  
València, 4 de novembre del 2011.- El rector: Juan Juliá Igual.
Diari Oficial de la Generalitat Valenciana


Sumari del DOGV 6592, del 23-08-2011 (2011/8453)

Notificació de la sentència dictada en el judici verbal número 865/2008.
------------------------------------------------------------------------

### Dades del document

Número de DOGV
:   6592

Data del DOGV
:   23-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8453


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el judici verbal número 865/2008. [2011/8453]  
Judici verbal 000865/2008  
De: Teresa Lliri Bresó.  
Procurador: Javier Roldán Carcía.  
Contra: Proyectos de Futuro Vijova, SL.  
Procurador/a: -   
En aquest procediment verbal 865/08, seguit a instàncies de Teresa Lliri Bresó contra Proyectos de Futuro Vijova, SL, s'ha dictat la sentència que té l'antecedent i la dispositiva que, literalment, són com segueix:  
«Sentència número 83/2011  
València, 25 de març de 2011.  
Juan Carlos Artero Mora, magistrat titular del Jutjat de Primera Instància número 10 de València, he vist aquestes actuacions de judici verbal, seguides en aquest Jutjat amb el número 865/2008, promogudes per Teresa Lliri Bresó, representada pel procurador Javier Roldán García i defesa pet la lletrada Martha Tchang, contra Proyectos de Futuro Vijova, SL, declarada en situació de rebel·lia, sobre reclamació d'una quantitat.  
Dispositiva  
1r. Estime la demanda interposada per Teresa Lliri Bresó contra Proyectos de Futuro Vijova, SL, condemne a la demandada a pagar a l'actora la quantitat de mil trenta euros (1.030 euros), més els interessos legals d'aquesta des del 29 de maig de 2008, data d'interposició de la demanda.  
2n. Condemne el demandat al pagament de les costes processals causades.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, amb la presentació davant d'aquest Jutjat d'un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen.  
El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
  
Que el secretari expedisca una testimoniança d'aquesta resolució, que s'unirà a les actuacions que l'han motivada, i porteu-ne l'original al llibre de sentències d'aquest Jutjat.  
Aquesta és la meua sentència, que pronuncie, mane i firme».  
I atés que el demandat esmentat, Proyectos de Futuro Vijova, SL, es troba en parador desconegut, s'expedeix aquest edicte a fi que valga de notificació de forma deguda.  
  
València, 13 de juliol de 2011.- José Ramón González Ordóñez.
Diari Oficial de la Generalitat Valenciana


Sumari del DOGV 6536, del 06-06-2011 (2011/6295)

Notificació en extracte. Expedients sancionadors número ESSANC/46/2010/0237, ESSANC/46/2010/0279 i ESSANC/46/2011/0013.
-----------------------------------------------------------------------------------------------------------------------

### Dades del document

Número de DOGV
:   6536

Data del DOGV
:   06-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6295


Organisme emissor
:   Conselleria de Governació

Tipus de document
:   Anunci

Notificació en extracte. Expedients sancionadors número ESSANC/46/2010/0237, ESSANC/46/2010/0279 i ESSANC/46/2011/0013. [2011/6295]  
Intentada la notificació als interessats o als seus representants que a continuació es relacionen, per dos vegades, sense que aquesta s'haja pogut realitzar per causes no imputables a l'administració, de l'acte administratiu que a continuació es relaciona, se'n procedeix a la publicació d'un extracte en el Diari Oficial de la Comunitat Valenciana, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, en relació amb l'article 61 del mateix text legal.  
  
Perquè l'interessat puga tindre coneixement íntegre de l'acte i quede constància de tal coneixement, podrà comparéixer en el termini de 10 dies des de la publicació del present anunci en el Diari Oficial de la Comunitat Valenciana, a la seu de la Direcció General de Seguretat i Protecció Ciutadana, de la Conselleria de Governació, situada al carrer de l'Historiador Chabás, 2 de València, de dilluns a divendres en horari de 09.00 a 14.00 h.  
  
1. Expedient: ESSANC/46/2010/0237  
Procediment sancionador en matèria d'espectacles, establiments públics i activitats recreatives.  
Acte administratiu: resolució del procediment sancionador   
Interessat: Mono Amarillo, SL.  
Última adreça coneguda: c/ Borriana, 48, baixos. València.  
  
2. Expedient: ESSANC/46/2010/0279  
Procediment sancionador en matèria d'espectacles, establiments públics i activitats recreatives.  
Acte administratiu: resolució del procediment sancionador  
Interessat: Vicente Cortés Gimeno  
Última adreça coneguda: c/ de la Pau, 17, 7. Riba-roja de Túria (València)  
  
3. Expedient: ESSANC/46/2011/0013  
Procediment sancionador en matèria d'espectacles, establiments públics i activitats recreatives.  
Acte administratiu: acord d'iniciació del procediment sancionador  
  
Interessat: Esther Elo Ayingono  
Última adreça coneguda: c/ Marqués de Bellet, 99, 3r, 10ª. València  
  
València, 16 de maig de 2011.- El conseller de Governació: Serafín Castellano Gómez.
Diari Oficial de la Generalitat Valenciana


Sumari del DOGV 6440, del 18-01-2011 (2011/74)

Informació pública del Pla General d'Ordenació Urbana de Pedralba.
------------------------------------------------------------------

### Dades del document

Número de DOGV
:   6440

Data del DOGV
:   18-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/74


Data del document
:   20-12-2010

Organisme emissor
:   Ajuntament de Pedralba

Tipus de document
:   Anunci

Descriptors 

:   * Pedralba
    * pla d'urbanisme
    * administració local

Informació pública del Pla General d'Ordenació Urbana de Pedralba. [2011/74]  
Redactat per l'empresa Grupotec Servicios de Ingeniería el Pla General d'Ordenació Urbana, l'Ajuntament, en sessió plenària celebrada el dia 15 de desembre de 2010, a tenor del que disposa l'article 83-2 de la Llei 16/2005, de 30 de desembre, va acordar sotmetre a informació pública pel termini d'un mes, a partir de l'endemà de la publicació d'aquest anunci en el Diari Oficial de la Comunitat Valenciana i en un diari no oficial d'àmplia difusió a la localitat.  
Tota la documentació podrà consultar-se a les dependències de l'Ajuntament de Pedralba.  
Pedralba, 30 de desembre de 2010.- L'alcalde: Roberto Serigó Andrés.
Diari Oficial de la Generalitat Valenciana


Sumari del DOGV 6473, del 04-03-2011 (2011/2510)

Convocatòria per a proveir, amb caràcter laboral fix, tres places de peó d'obres.
---------------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/2510


Data del document
:   01-03-2011

Organisme emissor
:   Ajuntament d'Orpesa

Tipus de document
:   Anunci

Descriptors 

:   * Orpesa
    * concurs administratiu

Convocatòria per a proveir, amb caràcter laboral fix, tres places de peó d'obres. [2011/2510]  
En el Butlletí Oficial de la Província de Castelló, número 25, de data 26 de febrer de 2011, s'han publicat íntegrament les bases que han de regir la convocatòria per a proveir tres places de peó d'obres de la plantilla de personal laboral fix mitjançant el sistema de concurs oposició, en torn lliure.  
El termini de presentació de sol·licituds serà de 20 dies naturals comptadors des de l'endemà de la publicació d'aquest anunci en el Boletín Oficial del Estado.  
Els successius anuncis referents a aquesta convocatòria, quan procedisquen de conformitat amb les bases, es faran públics en el Butlletí Oficial de la Província de Castelló i al tauler d'anuncis d'aquest Ajuntament.  
Orpesa, 1 de març de 2011.- L'alcalde president: Rafael Herminio Albert Roca.
Diari Oficial de la Generalitat Valenciana


Sumari del DOGV 6626, del 08-10-2011 (2011/10134)

DECRET 15/2011, de 7 d'octubre, del president de la Generalitat, pel qual concedix la Placa d'Or de la Generalitat al Mèrit Esportiu, en la seua edició de 2011, al Club d'Atletisme València Terra i Mar.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6626

Data del DOGV
:   08-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10751


Data del document
:   07-10-2011

Organisme emissor
:   Presidència de la Generalitat

Tipus de document
:   Decret

Correcció d'errades

 Descriptors 

:   * distinció honorífica

DECRET 15/2011, de 7 d'octubre, del president de la Generalitat, pel qual concedix la Placa d'Or de la Generalitat al Mèrit Esportiu, en la seua edició de 2011, al Club d'Atletisme València Terra i Mar. [2011/10957]  
La Llei 4/1993, de 20 de desembre, de la Generalitat, de l'Esport de la Comunitat Valenciana, assenyala, en l'article 3, com una de les línies generals d'actuació en el desenrotllament de la política esportiva de la Generalitat, el reconeixement i premi a les persones i entitats que s'hagen distingit en la pràctica, gestió i promoció de l'esport, per mitjà de la Medalla i la Placa de la Generalitat al Mèrit Esportiu.  
El Decret 33/1986, de 10 de març, del Consell, i l'Orde de 26 de juny de 1989, de la Conselleria de Cultura, Educació i Ciència, modificada per l'Orde de 7 de novembre de 2003, de la Conselleria de Cultura, Educació i Esport, regulen la concessió de la Medalla i la Placa de la Generalitat al Mèrit Esportiu.  
Hereu de la Secció d'Atletisme del València CF, creada en 1924, el Club d'Atletisme València Terra i Mar ha sigut 10 vegades subcampió d'Europa de clubs femení, i 19 vegades campió d'Espanya en esta mateixa categoria. A més, en les temporades 2008 i 2009 va obtindre el primer lloc en el campionat d'Europa de Clubs de Cross femení. A este palmarés cal sumar les 14 copes de la Reina d'Atletisme.  
  
Per això, en reconeixement a l'esforç i sacrifici dels esportistes; al treball d'entrenadors, directius i tècnics, i als èxits col·lectius aconseguits,   
  
DECRETE  
  
Concedir la Placa de la Generalitat al Mèrit Esportiu, en la seua categoria d'Or, al Club d'Atletisme València Terra i Mar.  
  
Alacant, 7 d'octubre de 2011  
  
El president de la generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6675, del 21-12-2011 (2011/12354)

Notificació de la sentència dictada en el judici de divorci contenciós número 959/2010.
---------------------------------------------------------------------------------------

### Dades del document

Número de DOGV
:   6675

Data del DOGV
:   21-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12164


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el judici de divorci contenciós número 959/2010. [2011/12474]  
Divorci contenciós 000959/2010-D  
Edicte de la secretària judicial Loreto Medina Aranda del Jutjat de Primera Instància número 6 d'Elx.  
En aquest procediment de divorci contenciós número 959/2010-D, seguit a instàncies de Saioa Aitziber Estenaga Alonso contra Aitor Vicandi Arribalzaga, s'ha dictat la sentència número 802/2011, de data 25 d'octubre de 2011, que té la dispositiva que, literalment, és com segueix:  
«Dispositiva  
Estimar parcialment la demanda presentada pel procurador Jesús Ezequiel Pérez Campos, en nom i representació de Saioa Aitziber Estenaga Alonso, contra Aitor Vicandi Arribalzaga, cosa per la qual:  
1. Declare el divorci del matrimoni format per ambdós, amb tos els efectes legals, mantenint com a mesures definitives les aprovades per la sentència de 10 de gener de 2002, dictada en les actuacions de separació de mutu acord número 203/2001, amb les modificacions següents.  
  
1.1. Prive Aitor Vicandi Arribalzaga de la pàtria potestat sobre la menor A. V. E.  
1.2. Suprimisc el règim de visites establit a favor del progenitor no custodi, Aitor Vicandi Arribalzaga.  
2. No condemne a costes cap de les parts.  
Contra aquesta sentència, que no és ferma, es pot interposar un recurs d'apel·lació davant de la Secció Novena de l'Audiència Provincial d'Alacant, que no suspendrà l'eficàcia de les mesures acordades (art. 774.5 LEC) i que s'haurà de preparar, si és el cas, davant d'aquest mateix Jutjat dins del termini dels cinc dies des que es notifique (art. 455 i 457 LEC).  
Per a l'admissió del recurs caldrà que, quan es prepare, s'haja consignat la quantitat de 50 euros en el compte de dipòsits i consignacions d'aquest Jutjat (compte de Banesto núm. 0706 0000 02 0959 10). També pot realitzar-se la consignació mitjançant una transferència al número de compte 0030 3035 70 8521638142; caldrà indicar en la casella de selecció d'observacions el número 0706 0000 02 0959 10. Són eximits de la constitució del dipòsit per a recórrer aquells qui tinguen reconegut el dret d'assistència jurídica gratuïta (disposició addicional quinzena de la Llei Orgànica 6/1985, d'1 de juliol, del Poder Judicial).  
  
Aquesta és la meua sentència, que pronuncie, mane i firme».  
  
Elx, 24 de novembre de 2011.- La secretària judicial: Loreto Medina Aranda.
Diari Oficial de la Generalitat Valenciana


Sumari del DOGV 6443, del 21-01-2011 (2011/207)

Informació pública del text refós de la modificació puntual del Pla Parcial del Sector del Sòl Urbanitzable R-11.
-----------------------------------------------------------------------------------------------------------------

### Dades del document

Número de DOGV
:   6443

Data del DOGV
:   21-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/207


Data del document
:   03-01-2011

Organisme emissor
:   Ajuntament de San Antonio de Benagéber

Tipus de document
:   Anunci

Correcció d'errades

 Descriptors 

:   * San Antonio de Benagéber
    * pla d'urbanisme
    * administració local

Informació pública del text refós de la modificació puntual del Pla Parcial del Sector del Sòl Urbanitzable R-11. [2011/207]  
El Ple d'este Ajuntament, en la sessió celebrada el dia 23 de desembre de 2010, va acordar aprovar provisionalment el text refós de la modificació puntual del Pla Parcial del Sector del Sòl Urbanitzable R-11 del Pla General d'Ordenació Urbana de Sant Antoni de Benagéber, presentat per Casas Bioclimáticas, SL, amb la documentació que l'acompanya, per a assegurar la implantació de vivenda protegida.   
Així mateix ha resolt sotmetre tal expedient a informació pública durant el període d'un mes, a comptar de l'endemà a la publicació del present anunci en el Diari Oficial de la Comunitat Valenciana, perquè els interessats puguen presentar les al·legacions que estimen convenients, que seran resoltes amb l'aprovació definitiva, ben entés que en el cas que no es presentaren reclamacions o al·legacions en este tràmit, l'aprovació inicial s'entendrà elevada a definitiva, sense necessitat de nou acord.   
El que es pública als efectes del que establix l'article 83.2.a de la Llei 16/2005, de la Generalitat, Urbanística Valenciana.  
Sant Antoni de Benagéber, 3 de gener de 2011.- L'alcalde: Eugenio Cañizares López.
Diari Oficial de la Generalitat Valenciana


Sumari del DOGV 6494, del 04-04-2011 (2011/3695)

Adjudicació número 2011/01/SE. Servici de seguretat i vigilància de l'exposició «Camins d'Art».
-----------------------------------------------------------------------------------------------

### Dades del document

Número de DOGV
:   6494

Data del DOGV
:   04-04-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/3695


Data del document
:   01-02-2010

Organisme emissor
:   Fundació de la Comunitat Valenciana la Llum de Les Imatges

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Adjudicació número 2011/01/SE. Servici de seguretat i vigilància de l'exposició «Camins d'Art». [2011/3695]  
La Fundació de la Comunitat Valenciana La Llum de les Imatges, en compliment del que establix l'article 138.2 de la Llei de Contractes del Sector Públic, fa pública l'adjudicació del contracte següent:  
  
  
1. Entitat adjudicadora  
a) Organisme: Fundació de la Comunitat Valenciana La Llum de les Imatges.  
b) Dependència que tramita l'expedient: Fundació de la Comunitat Valenciana La Llum de les Imatges.  
c) Número d'expedient: 2011/01/SE.  
2. Objecte del contracte  
a) Tipus de contracte: servicis.  
b) Descripció de l'objecte: servici de seguretat i vigilància de l'exposició «Camins d'Art».   
c) Diari oficial i data de publicació de l'anunci de licitació: Diari Oficial de la Comunitat Valenciana de data 01.02.2011.  
3. Tramitació, procediment i forma d'adjudicació  
a) Tramitació: ordinària.  
b) Procediment: obert.  
c) Forma d'adjudicació: oferta econòmicament més avantatjosa amb diversos criteris.  
4. Pressupost base de licitació  
Import net: 135.000,00 euros, IVA exclòs; IVA: 24.300,00 euros.  
  
5. Adjudicació  
a) Data: 9 de març de 2011.  
b) Contractista: Castellana de Seguridad, SA.  
c) Nacionalitat: espanyola.  
d) Import d'adjudicació: 128.334,00 euros, IVA exclòs, a què correspon un IVA de 23.100,12 euros.   
  
València, 9 de març de 2011.- La consellera de Cultura i Esport, presidenta efectiva per designació del Patronat de la Fundació de la Comunitat Valenciana La Llum de les Imatges: Trinidad María Miró Mira.
Diari Oficial de la Generalitat Valenciana


Sumari del DOGV 6645, del 07-11-2011 (2011/11645)

RESOLUCIÓ de 31 d'octubre de 2011, de la Universitat d'Alacant, per la qual nomena Francisco Javier Ullán de la Rosa professor titular d'universitat en l'àrea de coneixement de Sociologia.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6645

Data del DOGV
:   07-11-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/11697


Data del document
:   31-10-2011

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 31 d'octubre de 2011, de la Universitat d'Alacant, per la qual nomena Francisco Javier Ullán de la Rosa professor titular d'universitat en l'àrea de coneixement de Sociologia. [2011/11176]  
De conformitat amb la proposta elevada per la comissió nomenada per a jutjar la plaça de professor titular d'universitat (DF00826), convocada per la Resolució de 7 de juliol de 2011 (BOE de 20 de juliol), de l'àrea de coneixement de Sociologia, Departament de Sociologia II, i presentada per l'interessat la documentació a què fa referència la base novena de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
Nomenar Francisco Javier Ullán de la Rosa, amb document nacional d'identitat número 80943001I, professor titular d'universitat de l'àrea de coneixement de Sociologia, adscrita al Departament de Sociologia II.  
  
Alacant, 31 d'octubre de 2011.- El rector: Ignacio Jiménez Raneda.